بسم الله الرحمن الرحيم. الحمد لله رب العالمين واشهد ان لا اله الا الله وحده لا شريك له واشهد ان سيدنا محمدا عبد الله ورسوله صلى الله عليه وسلم واسأل الله عز وجل مخلصا يا رب العالمين
الا يجعلنا نوجه القلب الا اليه سبحانه وتعالى وان يجعل رضاه همنا وليس آآ رضا الناس يا رب العالمين واسأل الله سبحانه وتعالى ان يهيئ لنا من امرنا رشدا آآ
ايها الاخوة السلام عليكم ورحمة الله وبركاته النهاردة احنا عندنا هنتعطل هنتعطل برغم انه كان لازم هذا الاسبوع اوصل بعض الكلمات الهامة لحضراتكم والحقيقة انه لو اني اعلم الغيب لاستكثرت من الخير وما مسني السوء. كنت اتكلمت امبارح
في اللي انا كان يجب اقوله النهاردة لو اعرف انها هتعطل انما امبارح زي ما حضراتكم عارفين حصلت مشكلة ضخمة جدا جدا الدنيا مقلوبة واخوانا هنا الحقيقة ربنا يكرمهم في هذه المحطة الخطيرة جدا
يعني آآ ذكروا لها احصاءات بالارقام عن الرسائل او الكومنتات او التعليقات او ما الى ذلك التي جاءت بسبب حديثنا بالامس مما يجعلني مضطرا انه لازم اه اواجها مع انه الحقيقة كنت احب ان انا ما اتعطلش وان انا امشي في طريقي لكن على كل حال هكذا قدر الله عز وجل
بالامس انا كنت متعمد اني ما تناولشي ولا اتكلم عن مسألة التعديل الوزاري. كان عندي موضوع تاني اللي هو فتح مسألة ميزان القوى الاستراتيجيا في المنطقة اقليميا سياسية وعسكرية واقتصادية واتكلمنا وكنت حريص انه لا اتكلم عن مسألة التعديل الوزاري خالص الحقيقة
انما اتكلمت عابرا جدا في اقل معرفش قد ايه دقيقة اتنين تلاتة حاجة يعني بسرعة عابرة جدا وانتم لاحظتم انه حتى التعليق وان كان في اوصاف انما كان متحفظ يعني لم يكن فيه الرغبة في اني اظهر او ابدي
اه كامل وجهة النزر والحقيقة الدنيا اتقلبت لدرجة انه فيه ناس آآ من حبايبنا الكرام الطيبين خلاص يعني ترك كل ما بيننا كل ما بيننا عقيدة بقى رسالة خطر احنا في عز الازمة شايلين ارواحنا على اكفنا
اه منهج عقيدة اه مسار كله قال لك لأ خلاص بقى يعني كذا يعني ايه؟ وودعني واه والامر يعني الحقيقة الدنيا اتقلبت الحقيقة. مع انه شيء يعني منطقي قوي واضح جدا
انه المتضرر الاول هو انا اصلا. يعني النقطة اللي انتم بتثيروها هو من الذي ظلم؟ من من؟ صاحب المظلمة من صاحب الازمة؟ من صاحب مين اول من ادير فبالتالي انا مش محتاج حد يقول لي آآ لو سمحت يعني آآ واضح
انما برغم كده والله يعني انا اشهد الله عز وجل اني احبهم في الله اخواني الكرام هؤلاء احبهم في الله واعلم الانفعال القلبي اللي هم فيه. واسأل الله عز وجل ان يلطف بعواطفنا المجهدة
يعني اسأل الله ان يلطف بعواطفنا المجهدة وبالمظالم المتتالية وعايز اقول لكم انه لا شك انه اللياقة والذوق كان يقتضي شيء اخر انما آآ خلاص ده كان شيء قديم بقى خلاص احنا خدنا على انه
حتى اللياقة او او ما الى ذلك غير غير خلاص ده بيقعد مطروحا على كل حال انا حاضر هتعطل النهاردة وهعلق لحضراتكم عشان تعرفوا بعض ما كان يجب اني ما قولوش
وطبعا انا برضو مش هقدر اقول كل حاجة برضو مش هقدر اقول كل حاجة لانه انا مش مش يعني ما اجعلش الخيانة اني علشان فيه آآ ناس كتيرة بحالة من من الضيق ان انا يعني اخون واذكر ما يجب
انه لا يقال علنا لكن حاضر انا خليني النهاردة نتعطل وانتم السبب واقول ما يجب الا يقال وانتم السبب والامر لله ويعني اسأل الله سبحانه وتعالى زي ما بقول لكم انا اقدر عاطفتكم وبالعكس يعني انا اسأل الله انه يلطف ويرأف بقلوب اخواني جميعا
شوفوا يا اخواننا اولا السبب اللي خلى الناس امبارح حس بثوران انهم في زهنهم وزير واحد بس من الوزراء اللي جم وبالتالي ما خدوش بالهم من بقية التشكيل الوزاري هم صرفوا الكلام كله على الموقع الوزاري الواحد اللي هم قاصدينه ده. اللي هو
وزير الشؤون القانونية فقط ولم ينتبهوا انه في تشكيل وزاري كامل وبالتالي كل اللي انا قلته خدوه حطوه على النقطة محددة ولم ينتبهوا الى بقية المنزومة لكن انا يمكن يعني
رفقا بالقلوب هذكر لكم ليه اللي انا قلته بالامس على التعديل الوزاري؟ وليه هو بالفعل شيء الصميم مهم اولا اولا وانا على فكرة برضه عايز لما اتكلم ما اقولش كلامي انا
عايز اقول كلام الخصوم كلام خصوم التعديل الوزاري عشان تعرفوا اولا ثانيا ثالثا رابعا خلينا ناخد نقطة نقطة بقدر ما اتذكر تشكيل وزاري في وزير جديد للاستثمار تابع او من ضمن حزب الحرية والعدالة او جماعة الاخوان المسلمين او اسلامي او شيء من هزا القبيل
وزير الاستثمار ده تتبعه ايه تتبعه كل القنوات الفضائية تتبعه مدينة الانتاج الاعلامي تتبعه الهيئة العامة للاستثمار هو الوزير المختص بالاشراف على القنوات الفضائية كلها فاللي بيقولوه خصوم التعديل الوزاري اللي زعلانين يعني منه بيقولوا ان الله ده انت كده
بتخلي الذي يستطيع انه يعيد ترتيبات المنطقة الاعلامية الحرة وزير من يعني هو اللي هيتكلم بقى مع القنوات الفضائية هو اللي هيشوف الدنيا ماشية ازاي فدي نقطة نقطة لا متعد
وزارة الاستثمار وزارة آآ لا وزارة فاهمة بقى او عايزة تعمل ايه. ده الكلام هم يقولونه مش انا يعني انا لا اذكر هزا وبالتالي التعديل الوزاري تضمن فيما يقوله خصوم او او حتى المعارضين او شيء
انه اصبح هذا التعديل الوزاري يساوي انه القنوات الفضائية كلها بتدخل الى انها تمشي طبقا للقانون او السيطرة القانونية السليمة اللي ما فيهاش تجاوز ويعرف يتزبط. وزير من اخوان النقطة التانية
وزير لما بتيجي تتكلم مع صندوق النقد الدولي او الناس العالميين مين الوزير اللي مكلف ان هو يضع تقريره ازا كنا موافقين نتعامل مع صندوق النقد الدولي كده ولا لأ
صح ولا لا؟ اللي يكتب تقريره بانه الكلام يعني ان انا موافق على كذا ولا لا وزير اسمه وزير التعاون الدولي ده قد يثير مشكلات ضخمة جدا من غير ما ناخد بالنا في التعامل مع الجهات المالية الدولية
في مسألة القرض اللي هو معتبرينه العصب اللي يعني علشان نلحق نلاقي شوية سيولة نمشي بها امورنا هذا ايضا اصبح من المجموعة المتوافقة المتآلفة المتناغمة مع رئيس الدولة وبالتالي مجرد اجراءاته وتقاريره
اصبحت عبارة عن خروج سريع المفترض والله اعلم انا بقول لك ما يقوله الخصوم ده مش كلامي انا اصبح بهذا ممكن بدل ما كنا الشروط حاجة من الاتنين يا اما تبوز الاتفاق مع صندوق النقد الدولي
يا اما تمشي الاتفاق بس تضغط على الفئات الفقيرة في المجتمع تعمل اشياء اسوأ لان هو مشترط حاجات اصبح الوزير اللي المفترض ان هو يعني يبقى صاحب التقرير في اتقاء
بانه يجنب مصر ان يبقى فيه شدة على الفقراء من ناحية او اه يجنبها افساد التفاوض مع صندوق النقد الدولي اه اصبح وزير من الاخوان ولزلك انا عايز اقول لكم حاجة عشان بس تبقوا عارفين
ما هو لما اجي اتكلم مع صندوق النقد الدولي واتفق معه على القرض بس بشرط ان انا اعمل قوانين ضرايب وتأمينات ضرايب ودمغات ورسوم اشد على المواطن يبقى انا خدت الفلوس من العالمية وعملت ازمة اجتماعية مع الفقراء هنا في بلدي
فلما يجي الوزير ده عشان يعرف يوزن الكفتين يبقى شخص مخلص للرئيس او متناغم مع سياسته يبقى انت بتعمل شغلانة كبيرة جدا تطلع بها من ما انت يا تقع يا يمين يا شمال
المفروض ان انت كده ولزلك انا حتى ودي نمرة تلاتة اعتبروها لما انا قلت ان كان الافضل انه يتفصل وزارة التخطيط عن وزارة التعاون الدولي وقررت ده كتير وحتى لما ايام ما كنت مرشح كنت بتكلم في برنامجي عن هذا
ان ما تخليش الوزير المسؤول عن التخطيط الاقتصادي لمصر هو وزير التخطيط والتعاون الدولي لانه هيبقى اللي مؤثر عليه ايه؟ انه بيتفاهم مع الجهات الامريكية بس. يبقى امريكا هي المسيطر الوحيد عليه. انما لازم
تخطيط يبقى مستقل عشان يدخل الزراعة والصناعة والتجارة والحرف والايادي العاملة ويخطط والعناصر كله عندها متوازنة انما لما يبقى في حتة كبيرة عنده اللي هي التعاون الدولي يقول اما يخطط يخطط دايما وهو عامل حساب امريكا مش عامل حساب القوى الذاتية
لكن حتى دي لما ما اتنفزتش في الوزارة الحالية اتضح ان السبب ايه ان انا بدل ما اطلع ما هم بيحسبوا علي بالواحد اخلي التخطيط وزارة والتعاون الدولي وزارة وما اقدرش احط وزيرين
والا ببقى بزود العدد تبع الرئيس او مع الرئيس او محسوبين على الرئيس او متناغمين مع الرئيس لأ انا بوزير واحد ابقى خدت وزارتين اللي هي وزارة التعاون الدولي بما فيها المفاوضات اللي برة وهو وزارة التخطيط لاتنين
واتابع الرئيس شخص مخلص ومتناغم مع الرئيس فيه مخلصين كتير من برة. يعني مش مش دول المخلصين الوحيدين في مخلصين كتير من برة مجموعات حتى الاحزاب خالص الاسلامية ولا غيره موجود. انما بس متناغم مع الرئيس يبقى ضم وزارتين الى القوى المتناغمة معه بتعيين
وزير واحد فقط فلما تيجي تحسبها تحسبه واحد بينما انت واخد به وزارتين والنقطة التانية ان حتى بلد زي تركيا اللي هي بينا وبينها دلوقتي المفروض انها امل كبير للحكومة المصرية لانها تركيا بتساعد مصر وعايزة تساعد مصر وعايزة تتفاهم مع مصر وعايزة تدعم مصر وعايزة الميزان التجاري
الميزان والمساعدات بين كل نوع وحتى من الناحية السياسية يعني تركيا بلد مهمة جدا. دلوقتي في دعمها للحكومة المصرية وللنظام المصري البادئ ده انت عشان تعرف تتفق مع تركيا اقتصاديا. محتاج مين؟ الوزيرين الاتنين دول اللي زكرتهم لك
ولزلك التعديل الوزاري ده حصل امبارح. النهاردة الصبح راح الدكتور هشام قنديل رئيس الوزراء ومعه وزير الاستثمار الجديد ومعه وزير التعاون الدولي الجديد اللي هم آآ اتنين بقى من الاخوان واحد اللي هو الدكتور هشام قنديل رئيس الوزراء راحوا النهاردة في تركيا راحوا موجودين في تركيا
ليه لان كده اصبح القرار اللي يطلعه القرار اللي يطلعه الوزير بقى مع سلطة مخلصة. طبعا كانوا مخلصين وان شاء الله الباقيين مخلصين وكله بس سلطة مخلصة للمشروع الرئاسي. فلما يروح ويقتضي التعاون هناك. شوية قرارات وزارية يقدر يطلعها
يصدرها يعني فيزيد حجم التبادل والتعاون بين مصر وتركيا وده يطلع مصر من ازمتها انما لو انا كرئيس اتفقت مع آآ اردوغان في تركيا واتفقنا وبنحاول ننفز يستطيع وزير الاستثمار اللي هو مش بالضرورة
التزم بي ووزير التخطيط اللي مش بالضرورة ملتزم بي ووزير التعاون الدولي اللي مش بالضرورة ملتزم بي انه ما يصدرش القرار يقول لأ ده انا الوزير وانا المسؤول وانا شايف ان الكلام ده غلط واستنوا ونعمل ونسوي يبقى بيعوق ازا كان في تعويق انا مش برمي السابقين ولا القادمين
مين؟ انا بقول لك كمبدأ عام هتبقى ضربة معلم لما اجي انا عايز اتعاون تعاون مع دول معينة زي البرازيل دلوقتي وقبلها برضو تركيا وبلاد اخرى اخلي القرارات التنفيزية في ايد مجموعة متناغمة يبقى ده اسمه وزير الاستثمار يطلع القرارات ده وزير التخطيط يطلع ده وزير التعاون الدولي يطلع ده رئيس
جمهورية طلع ده رئيس مجلس الوزراء يطلع بقية انا كده مجموعة بتشتغل مع بعض مش شركاء متشاكسين. يبقى التعديل هنا بالعكس بس جاي في الصميم وانا بقول لك الكلام ده
واقروا الجرايد النهاردة راحوا اتعينوا امبارح راحوا النهاردة لانه في امور بتبقى معلقة على اشياء معينة ولزلك كانت حاجة مهمة التالي ما عرفش بقى اربعة ولا خمسة ولا ايه انه ما يتعلق بتعيين وزير بترول. انا شفت ان ده شيء جيد ليه؟ لانه انتم عارفين ازمة السولار. وكانوا بيروحوا عند محطات البنزين وكان وزير التموين
يروح ويجي ويحاول وبعدين تم اكتشاف ان في عنصر مهم جدا جدا جدا تابع لوزارة البترول سواء في ازمة السولار او حتى في الكهربا اللي بتقطع او في في غيره في توفير
فاصبح لازم علشان خط الانتاج على بعضه عشان المنزومة على بعضها علشان ما يحصلش للناس ازمات معيشية تخليهم يطلعوا في الشارع يضربوا وناس تهتف وناس تزعق وناس تقول يسقط وناس تقول يحيى
فعلشان تجنب الازمة المعيشية لازم بقية الخط الانتاج ان في وزير التموين وزير بترول وزير استثمار وزير فبالتالي انت كده انت خليت خط الانتاج كله ولزلك يا اخواننا خلوا بالكم ان الخصم متغاظ قد ايه؟ الخصوم مش على حامي ولا على بارد كما يقولون. مدايقين جدا. لان انت
بهذه الصورة بتعمل خط انتاج على بعضه انا الحقيقة الكلام اللي بقول لكم ده عليه ما يصحش انه يتقال بصراحة علنا وانتم السبب انتم المسئولين امام الله بالرسائل اللي بعشرات الالاف بعدد
وسائل يعني عشرات الالاف النهاردة على النت انه انه لازم انما ما ينفعش اقول لك ان انا انما اهو وكل ده له غرف مغلقة ولا معلومات خاصة ده اي اللي
اللي بيقدر يدرك تطورات الامور يقرأ فيجد هذا الكلام كده يعني موجود فضلا عن الزراعة نفس الكلام الزراعة لما الريس يمسك من عشر شهور ولغاية وراح السودان زيارة ولغاية دلوقتي احنا ما نعرفش
فين اثر زيارة السودان اسمه ايه المشروع ولا الاتفاق ولا غيره اتجد ان في بعد معين في تنفيز الاستثمار الزراعي اللي احنا عايزينه يبقى اصل وتقرأ ذلك مع ان وزير الزراعة ان شاء الله كان ممتاز ووزير انا لا اتكلم عن
حد معرفش مين حلو ومين وحش يمكن اللي فاتوا يبقوا احسن من اللي جايين ويمكن اللي جايين احسن وما عرفش ما ليش دعوة بده. انما انا باكلمك انا كرجل يعني يعني عندما
اقرأ افهم وجدت فعلا ان معنى كده ان الاستثمار الزراعي اللي هو فيه اصل المسألة وانه الجانب المعيشي طب في اصل مسألة يعني بيعمل اقتصاد حقيقي بقى مش تابع لامريكا اقتصاد داخلي
تجيب حد مسئول عن الاستثمار الزراعي وكذلك في البترول وكذلك في الاستثمار وفي التخطيط وفي آآ ده الكلام ده كلام كبير مش صغير يعني مش ما هواش حاجة والحقيقة ان في امور تانية ما تتقالش
يعني في حاجات تانية ما تتقالش مش ما تتقالش عشان سر ما تتقالشي علشان ما حدش يقول ان هو اه فهمنا. ده الكلام ده معناه كزا. ما انا مش مش مفترض مني اني اخون
الله ورسوله واقول بعض الاشياء اللي اللي يفهم منها يمكن يفهموها بعدين يمكن يفهموها دلوقتي. انما انا كقارئ بصفة عامة لا شك ان اللي حصل ده يعتبر نقلة للامام يعني غير عادية. انا مش عايز استدرج لمزيد من القول. يعتبر نقلة للامام بلا شك في في معاني
فيه معاني ويا اخي كفاية انك تلحز زيادة العدد زيادة عدد الوزراء في داخل الوزارة من المتناغمين مع بعض حول الاخلاص انه عايزين يوصلوا الى شيء عايزين يوصلوا الى نتيجة
لما يبقوا دول مسلا كانوا مسلا خمسة وبقوا عشرة مسلا او كانوا اتنين بقوا ستة او كانوا ستة بقوا اتناشر انت تشعر بان هناك زيادة في نسبة الناس المتناغمين على والمصممين على انجاح المشروع. خلي بالك انت كنت في مجلس وزراء قبل كده في مسلا
خمسة وتلاتين وزير ولا اقل بحاجة بسيطة اربعة وتلاتين او شيء من هزا القبيل. خمسة وتلاتين وزير انت بالكتير عندك وزير واحد قاعد معهم على الترابيزة والباقيين ان شاء الله يبقوا كويسين بس ما اعرفهمش قبل كده. انا باتكلم بلغة اللي ماسكين السلطة
لما الواحد ده بقوا اتنين بقوا عشرة بقوا خمسة بدأت تنشيء نوع من زي ما بيقولوا برضه الخصوم من التمكين هم اللي بيقولوا كده لان انت تصبح قادر على تسيير الامور والدستور سواء الحالي او اللي قبله او اللي قبله او اللي جاي او اي دستور بيقول ان
شغلانة الرئيس انه يرسم سياساته وان هو ينفزها فانا لما اجي النهاردة مش زي مبادرة احد الاحزاب التي يعني طبعا الواحد يحزن لها كل الحزن. اللي قالت احنا عايزين نعمل وزارة يخشوا فيها
الشركاء المتشاكسين يا راجل ده لو اسلاميين ضد اسلاميين في حتة واحدة انت محتاج واحد بفريقه اللي يشتغل عشان يدفع العمل. الناس دي ما ينفعش بتاع الاضاءة يعمل مقلب في بتاع الكاميرا ولا في المخرج يروح مخلي مصباح يرعش. ما ينفعش لازم يبقى فيه تضافر للعمل. فكفاية زيادة العدد
نسبيا ان انت بعد شوية بتجد مجلس وزراء متناغم مع بعضه في خط واحد ودي مسألة مش بسيطة ابدا مش مش بسيطة فدي كانت يمكن ايه ايه الاسباب حتى حتى وانا كنت احب انكم تلاحزوا بس المؤشر بتاع انه انه خصوم خصوم هذا الاتجاه متغاظين عشان تفهمي ما هو انت امال يعني متغاظ والحاجة
وحشة ما هو متغاظ يبقى يبقى فيه حاجة يبقى فعلا دي زيادة مساحة حتى الوزير اياه اللي انتم زعلانين علشانه او زعلانين على اننا لم نتناول هذا الامر ايه يا اخواننا
وزير الشؤون القانونية والمجالس النيابية هو مين الالصق مين مين مين اللي ادير مين اللي ظلم من الذي ذبح من الذي كذب عليه من الذي استصدر من القضاء حكم واتنين وتلاتة وعدة احكام فلم يؤخذ لا بداه ولا بداه ولا بده
من الذي قيل انه ان لم يخرج بالاولى خرج بالثانية والى التانية ما نفعتش يبقى التالتة؟ من الذي من من؟ ما هو شيء طبيعي ان الضرر ده الصق بها انا
انا اعرف بما انا فاهم شيء طبيعي ده الشيء الطبيعي ان يكون الانسان يعني هو هو هو اللي متضايق وهو اللي نفسه يثور. وطبعا حكاية زي ما قلت لكم اللياقة والذوق
في آآ يعني خلاص دي مسألة كانت موضة قديمة ما عدش موجود بقى فخلاص فاولى انسان بان يذكر كلاما شديدا على هذا الاختيار. كان يبقى انا لكن بالله عليكم وانتم احباب هل ترضون لي
هل انت ترضالي انا اني اهبط اخلاقيا واهبط في مستوى الممارسة ورقي الممارسة الى اني اجعل تناولاتي بدل ما هي تجردا للشأن العام اني اخليها مدفوعة بالدافع الشخصي شيء ولقيت فيه شبهة الدافع الشخصي
فلا اتناول لا اتناوله حتى يظل نموذج الرقي الخلقي في الممارسة هو الاصل ومعروف ومسلم ان انا لازم اكون مدايق شيء طبيعي لازم اكون فلما اعمل كده يجب ان تشعر ان ده
يعني نوع من ان الحفاز اني لا اريد ان اهبط اخلاقيا قال لي اي حد تاني يتكلم في الموضوع. انما لا تجعل من اصابه ضرر لشخصه هو اللي يتكلم لان كده لوثت الغرض واحنا يا اخوانا ما صدقنا انه في بعض الناس يرى انه في تجرد ان في حد معين بيتكلم متجردا للحق
ولا يقصد به شيئا كفاية ده اجي الوف حتى ده حتى البقية الباقية في نفوس العامة بانه لازم انا اللي اقول ولازم انا اللي اطلع آآ ثائر هل انت ترضى لي ان هذا الهبوط الخلقي
فاذا ما اخترت من اجل ان انزع هذا المعنى من اجل ان انزع هذا المعنى ان الذي يحركنا في القول هو المصلحة الشخصية ان اسكت عن مسألة وان اتناول الف مسألة من الشأن العام. تيجي تقول لي انت ما تناولتهاش ليه
لم اتناولها ليبقى ان ما نتناوله هو وفقط ما يبتغى به بلاش طبعا المفروض اقول وجه الله عز وجل انما عايز اقول التجرد العدالة المصلحة الحق المبين وليس الناحية الشخصية
فبالعكس المفروض ان انت تعريف لي هذا الكلام دي مسألة يعني لياقة شيء طبيعي ازا ما وجدت الشبهة دي شبهة الدافع الشخصي فسكت عن مسألة اتكلموا انتم فيها انت مالك ومالي
انت مالك ومالي ولزلك انا في احد الاخوة وهم بيجيبوا لي دلوقتي بعض الرسائل اللي جاية يعني انا الحقيقة انا مش عايز طبعا اتناول كل اللي جابوه وكل اللي قالوه لي
بس يعني يعني يا اخي الكريم يكفيك ان تعلم انني لا احب ان افتح الثغرة دي. انه يتحول الدافع الى دافع شخصي ما انا عارف كل حاجة هو ايه اللي انتم عارفينه ده انا مش عارفه يعني مثلا هذا الوزير
وانا على فكرة حتى لو انتم تتغاظوا. انا بقول له انا بعتزر له ان انا مضطر اتناول هذا الشأن علشان ضغطكم انتم علي انما كان الاكرم الا اتناوله ابدا لكن انا عارف
انه آآ رجل يعني والده ابوه كان احد القيادات العسكرية الهامة في المرحلة السابقة في الجيش زميلا لفلان وفلان وفلان كان احد القيادات العسكرية الهامة ذات الدور ويعني يعني كفاية كده
وكان اعرف انه كان احد هذا الشخص نفسه ربنا يكرمه يا رب ويعفو عني وعنه وانا والله ما ما ما احمل في نفسي اي شيء سبحان الله انما انا بس بقول لكم يعني هذا
اعلم ايضا انه كان احد اركان ومساعدي وزير العدل الذي كان يتولى اعداد القوانين في عهد مبارك وكان هو معه ومساعد له اللي هو المستشار ممدوح مرعي وعارف ايه القوانين اللي عملها الوزير اللي عين امس معروف
معروف ما انا عارف هذا الكلام وعارف انه علشان يعين رئيس للمفوضين في المحكمة الدستورية العليا اللي بيعين رئيس هيئة المفوضين بالاسم وبالانتقاء يمد ايده كده يختاره من وسط الاف القضاة ويحددوا هو حسني مبارك شخصيا. ده قرار لرئيس الجمهورية باسم هذا الشخص بتعيينه في هذا المكان
ما هو انا عارف برضه ده دوره في الانتخابات الرئاسية اللي من ست سبع سنين بتاعة الفين وخمسة وفي الانتخابات الرئاسية الحالية اي الاخيرة ايضا معروف ودوره معنا احنا معروف ايضا ما كل ده هو انت هتقول لي يعني انا
تقول لي معلومة انا ما اعرفهاش ما انا عارفها انا الاكثر الناس المفترض انه عارف هذا الكلام سواء دور والده في القيادة في عمله في الجيش والقوات المسلحة او دوره هو في القضاء مع ممدوح مرعي او في
في الدستورية او غيره. وهو الذي كتب تقارير الدستورية بصفته بصفته الواحد مش عارف يتكلم والله بصفته مسؤول عن هيئة المفوضين في المحكمة الدستورية يعني والله يسامحكم يعني انا كان الاكرم الا اتكلم والله
وحتى الحكم اللي صدر ضدي اللي صدى انا اسف ما فيش حكم صدر ضدي ابدا بفضل الله. اللي صدر لصالح كل الاحكام صدرت لصالحي بلا استثناء. حتى الحكم اللي صدر وعارف انهم لفوا مين
اللي لف على القنوات الفضائية دي ودي ودي واللي ما لحقش يبقى بالتليفون وتاني يوم وتالت يوم وبعد اسبوع ما انا عارف ما كل دي رسائل الاخوة اللي في القناة وبرة القناة رسائل بالمعاني التي وصلت كله. ما انا عارف الكلام ده. انا فاهم
وحتى الحكم اللي صدر لصالحي ده فضلت لجنة الانتخابات الرئاسية تليفزيونات كلها تقول اه اه لجنة الانتخابات الرئاسية مش طرف في الموضوع ما لناش دعوة الحكم ده مش حجة علينا. الحكم ده مش مؤثر بالنسبة لنا. احنا لجنة قضائية عليا. احنا وقعدوا يقولوا الكلام ده
خلاص ها بصوا يمين وشمال كده خلاص قلنا في كل حتة والناس صدقت والاعلام اشتغل وكله جم في اليوم الاخير وراحوا رايحين المحكمة طعنوا على الحكم بتطلع من عليه بصفتك ايه ما دام انت مش مختص مش طرف فيه ولا مش مختص بك ولا ولا لك علاقة به
بيطعن عليه لانه مؤثر عليه وموجه اليه وكان خصما فيه وصادر ضده ومحاميه حضر الجلسة وصدر الحكم ضده ولزلك هو اضطر غصب عنه وان كان خلاص ما بتابعش القضية دي لان الانتخابات الرئاسية خلصت. القضية الاولى
دي خلاص دي القضية لان خلاص هيحكم فيها بقيمة خلصنا. انتخابات خلاص حصلت انما انا بس بقول لك انا فاهم فضلوا يقولوا ما لناش علاقة بالحكم الحكم مش حجة علينا الحكم ما بيخاطبناش احنا مش مؤثر علينا احنا احنا وراحوا قناة كزا
قناة كزا وقناة كزا وعشر قنوات خمستاشر قناة عشرين قناة وفي الجرايد واحاديس صحفية وخلصوا لما الناس خلاص شهر شهرين عدوا والدنيا خلاص في اخر يوم من من مدة الطعن راحوا عملوا طعن. والطعن طبعا ما بيعملوش غير مين
غير اللي الحكم حجة عليه وكان طرفا في خصومة الحكم طرف مكتوب من ضمن اطراف القضية ما قضية مرفوعة من فلان على فلان وفلان. وما دام عمل طعن يبقى لا مؤثر عليك اهو يبقى فعلا انت مخاطب
الحكم اهو ولزلك انا حتى القنوات الفضائية انا عايزهم يبقوا ازكيا شوية. لما ييجوا يتكلموا عني خلي يبقى في فرق بين اا اعداد برنامج واعداد برنامج كل اعداد يعمل اا طريقته ويقول كلامه
انما يا اخي سبحان الله الاعداد العلوي كله بيقول نفس الكلام في نفس الوقت اعداد ده اعداد على مستوى عالي جدا اعداد منزل رايح للكل في نفس التوقيت والبرامج الصباحية والمسائية والضهرية والعصرية كل البرامج بتقول نفس الكلام
بالزبط يعني اعداد حاجة توارد خواطر سبحان الله طبيعي كده بالصدفة وطبعا انتم عارفين انه الاليق ان تقول بقدر انما بالصدفة كما يجري على السنة العمل بالصدفة كل الناس يا عيني
بالصدفة كل اعداد البرامج كلهم آآ جم كده ما فيش حاجة منزلة ولا حد بيقول لهم ولا حد بيتصل بهم ولا ولا في حاجة ده هو طبيعي جدا انه نفس المواد والادوات والمفردات هنا هي اللي هنا ما هو الخبر لازم كل القنوات تتناوله ده شيء طبيعي. يعني خبر
كل القنوات هتتناوله. لكن يتناولوه ازاي او بايه او يقولوا ايه؟ اما يبقى موحد في كله وحتى في مقالات الصحف يبقى لأ ده المسألة ايه مسألة مهياش يعني يبقى يبقى ايه؟ يبقى وحي تنزل يعني. طيب
وانا والله برغم حتى لو غضبتم انا بقول لكم انا قلبي في صفاء تام تام سبحان الله! وهو انا اعتقد ان شرع ربنا سبحانه وتعالى كده. يعني انا من الجانب الشخصي
انا عارف ان ده يغضب ناس كتير يغضبوا انما الجانب الشخصي اني يعني مش قعدنا نقول ان نبيت وليس في قلبي غل لاحد ازا ربنا رزقنا ان احنا نجحنا في شيء من هذا
فيعني اليست نعمة من الله عز وجل؟ انما في زلم طبعا يعني حوادث العباسية ده الاجرام التاريخي وقائع العباسية اجرام وهيفضل في رقابينا حقوق اللي سجنوا وحقوق اللي قتلوا وحقوق اللي اصيبوا وجرحوا
وهيفضل اللي عمله هذه الجريمة الدماء مش تخطر هم ايديهم مغموسة في الدماء وعملوا مؤتمر صحفي قالوا بكرة سوف نفعل وفعلوا واللي متصور ان ده كان صح علشان ده اقتراب من وزارة الدفاع وكده يقولوا لنا طيب انت انت بتجرم الاقتراب من مقر القائد العام
القوات المسلحة ولا تجرم الاقتراب من مقر القائد الاعلى للقوات المسلحة ليه ما تسوي بين الذين ذهبوا الى وزارة الدفاع كرمز وطني واللي زهبوا الى القصر الجمهوري كرمز وطني. اشمعنى هنا
شجعت الذين ذهبوا وهنا نددت بالذين ذهبوا ليه انت قلت سيبوا اللي محاصرين مجمع التحرير قعدوا قد ايه مش فاكر كم شهر قافلين ميدان التحرير سرة وقافلين على الفاضي كده
بعشرين تلاتين واحد بالكتير كانوا موجودين ولكن اللي راحوا هناك فطبعا دي جريمة وستزل وهؤلاء حقوقهم في اعناقنا. ووالله يا اخواني مرة تانية لولا ان الموضوع ده ساعتها كان متصل بي انا شخصيا
كان هيبقى كان لا يمكن اسيبه ليمر لا يمكن انما في الاخر هم حتى اخواننا طعنونا في الظهر كما تعلمون وتعلمون ان يعني الخناجر توالت على ظهورنا واحنا في عز المحن والازمات
طعن في الظهر خنجر وعشرة ومية والف وشيء طبيعي وفي التليفزيونات وكل شيء. وتعلمون انها انهم حبوا يصوروا المسألة على انها مسألة شخصية وذاتية صحيح انا ساعتها كنت في محنة مرضية كما يعلم اخواني حتى من من اساتذة الطب الذين لازموني في هذه الفترة وكان ممنوع
حركة لكن كنتم ممكن حتى ولو بالتليفون انما الفكرة كانت انني وقد يعني استغفر الله اسأل الله ان يكون لفظ لائق اعتقلني الله عز وجل بهذا المرض في في هذا التوقيت
زاد في سبحان الله وحتى حتى يعني حتى الصلوات حتى ما كان ممنوع حتى الجلوس حتى يعني اول مرة استطعت فيها الجلوس كان ساعتها فات قد ايه ازن تلات اسابيع او شيء من هزا القبيل كما تعلمون
ولكن حتى لو كنت صحيحا فكان يصعب علي الى حد كبير اني لان الموضوع مختص بي والا كان كله مجمع ساعتها على انه طف يعني علشان مصلحتهم الشخصية عايزين يحرقوا البلد
فكان ينفع اي حد تاني يعمل لكن انا لأ والله اعلم والحقيقة كان يصح على بعض الناس يعملوا ان كنت انا عارف ان اخواني بذلوا اقصى ما عندهم واقصى طاقتهم. وليسوا مقصرين بل بالعكس عملوا اعمال
عظيمة لكن ويمكن الترتيب ما كانش يعني بما فيه الكفاية لكن هذا ما حدث احداث العباسية كان القيد ان المسألة ايضا كانت خاصة بهذا الشخص فيبقى الدور هو دور الاخرين
النبي عليه الصلاة والسلام وانا لست كالنبي عليه الصلاة والسلام انما في تلات مواقف مشهورة الموقف الاولاني آآ يعني قال لهم عبدالله اللي هو رأس النفاق عبدالله بن ابي بن سلول بيشتمني وبيقول كزا وكزا وكزا فبدل ما ينصروه قالوا له معلش ما هو اصله كان هيبقى
وراح عليه الملك فخلاص فسابه مع انه مرتكب جريمة الخيانة العظمى لانه لم يجد نصرة الناس من حوله لم يجد نصرة كافية من الناس من حوله وفي مرة ثانية آآ لما اسلم ناس وحب يدي لهم فلوس قالوا وجد اهله
خلاص يا عم قرايبه جم وفي مرة ثالثة وهكذا فانا كان كان مستحيل ان يكون الشخص الذي هناك شبهة انه هو الذي اصيب بضرر ان هو اللي يحرك اومال فين؟ امة اخرى هي التي تحرك ائمة اخرون
وكانت نسبة وطبعا الذين وفوا وكانوا رائعين ليسوا بالقليلين ومنهم من سجن سنة كاملة وربما اكثر ومنهم من قتل ومنهم من جرح وهؤلاء جميعا حقوقهم في اعناقنا لا مش لن تبرأ اعناقنا قبل ان لانه يعني مش
مش سهلة ما تفوتش ومش هتفوت ان شاء الله الا ان يشاء الله يعني كل انسان بحسب قدرته فشيء معروف دي جريمة كبيرة ومعروف واللي تسببوا فيها وعملوها يعني معروفين
المسألة انما زي ما بقول لك كانت التهمة انما كان يجب على اخرين ان يفعلوا فاذا بهم يتحولون الحياة الى انه العكس واما الذين يعني آآ ذهبوا الى هناك فالحقيقة دول اجل الناس
دول يعني اجل الناس اجل الناس بلا شك ومعهم موقف اخر ايضا يستوي في الجلال هم دول شهداء التسعة اللي قتلوا في موطن والذين قتلوا في هذا اليوم والذين جرحوا وما حدث. هؤلاء جميعا دول اجل الناس لانهم كان الصح ما انت
ما تسرقش مني بمؤامرة وضد احكام القضاء. وانا مش فاهم الناس اللي بتكلموا احكام القضاء اهي كلها في ناحية واحدة. وهنا في ادعاء حكم القضاء بانه زور وبهتان. باي سلطان يقف الناس مع التقول والادعاء والكلام الفارغ
ويترك ان القضاء ندد مرة واتنين وتلاتة وقال ده كلام فارغ وده انحراف ودي لخبطة ودي كزا ودي كزا. فكل ده معروف خلاص يبقى انا ذكرت لكم انما حتى وعلى فكرة
علشان برضو ابقى قايل كلام من من من اخره زي ما بيقولوا عشان تعرفوا اننا ايضا ضد هذا التعيين يعني انا انا ما نيش مش مش انا بقول هذا الكلام
علشان اغير لأ زمان كان في واحد مستشار اسمه آآ كان وكيل نيابة كان اسمه عبدالسلام حامد ازن كان وكيل نيابة واشترك ازا اشترك في اه جرائم التعذيب ضد الاخوان المسلمين
في الستينيات خمسة وستين وغيره فلما كبر عبدالسلام حامد ده بدل ما كان مسلا وكيل نيابة عنده تلاتين سنة ولا خمسة وعشرين سنة ولا حاجة كبر بقى سنه ستين خمسة وستين سنة فات تلاتين اربعين سنة و
وعين عينه رئيس الجمهورية عينه في يوم من الايام على انه المدعي العام الاشتراكي في مصر. ودي كان منصب خطير لانه نقلة سياسية ويقدر يحط الاموال تحت التحفظ والاشخاص تحت التحفظ ويقدر ويقدر ويقدر شيء رهيب
ساعتها قام قام متحدث الاخوان في مجلس الشعب وكان الله يرحمه المستشار مأمون الهضيبي وهاجم تعيين هذا المستشار وقال ده ده واحد الاحكام القضائية قالت انه مشترك في التزوير. وانه مشترك في التعذيب
وساروا واعتبروا ذلك من عدم اللياقة الا شك ان انا يعني كلام واضح يعني انا مش مش مسلا واحد موافق بس بقى تعالوا بقى نتكلم عشان تعرفوا ان اللي قلته امبارح وانتم اللي اضطريتوني لهذا
عشان تعرفوا ان اللي انا قلته امبارح ودايما يا اخواننا كده لما اقول لكم في حاجات بس مش هقدر اقولها في اشياء معينة كده في حاجات ما تبقوا عارفين ان فيه حاجات فعلا بيطلع كلام مزبوطة ومن امبارح للنهاردة بس مضطر اقوله ودي قراءة
تعالوا الموضوع تعيين هذا الوزير كوزير للشئون القانونية والمجالس النيابية لا يخلو في الحقيقة من من لطائف. نتعلمها تعالوا نتعلمها. صحيح هو تعيينه خلى المحكمة الدستورية العليا تخلو منه خلاص ما عدش موجود في المحكمة الدستورية العليا
خرج منها كده بل خرج من القضاء كله لم يعد في القضاء خلاص لم يعد قاضيا مع ان هو كان هو لا يمكن عزل هذا الشخص وهو في القضاء ولا هو في محكمة دستورية
دلوقتي اصبح ليس في القضاء كلية وليس في المحكمة الدستورية خالص يقعد وزير بقى خمس دقايق ويتعزل ولا سنة ويتعزل ولا عشر سنين ويتعزل ولا الله يقعد يوم ويمشي خلاص ترك القضاء وترك الوزارة. قعد عشر سنين خمستاشر سنة ويمشي نفس الحكاية. انما المهم ان خرج من هذا المكان
واضافة الى كده انه علشان تعين واحد مكانه رئيس للمفوضين في المحكمة الدستورية العليا القانون بيقول مين اللي يعينه؟ رئيس الجمهورية فرئيس الجمهورية الان بمقتضى هذا يستطيع ان يختار انقى قاضي واسلم قاضي وافضل قاضي وارشد قاضي واخلص قاضي ويروح واخده مع
رئيسا لهيئة المفاوضين في المحكمة الدستورية العليا فيصبح دخل داخل هذا المكان اللي مليان ناس من اه يعني اختيارات سابقة او نوعية معينة او انتم فاهمين وانا فاهم والناس كلها فاهمة وكل حاجة اول حد يمكن ادخاله
اهو دلوقتي لان المنصب اصبح شاغر فيستطيع رئيس الدولة ان يعين رئيسا لهيئة المفوضين للمحكمة الدستورية العليا قاضي محترم نزيه يدخلوه اصبح هذا المكان المغلق على اهله الموجودين ويبقى زي ما اتشال قبل كده القضاة اللي كانوا في المحكمة الدستورية واتشالوا فلان وفلان وفلان وفلان
يعني كل شوية في حد بيطلع من المحكمة الدستورية واصبح الان النقطة الزيادة ان انا اقدر اعين رئيس لهيئة المفوضين داخل المحكمة الدستورية ولما يحصل كده بقى اصبح ايه اللي معروض على المحكمة الدستورية اللي بتحكم فيه بناء على تقرير هيئة المفوضين ده اللي هيكتبه اللي هيشرف عليه الرئيس الجديد اللي احنا لسه
ما نعرفش هو مين موضوع قضية حل مجلس الشورى وقضية الانتخابات الرئاسية وتزويرها ولا عدم تزويرها. كل القضايا دي يبقى انت بالطريقة دي حصل ايه؟ ده انت غيرت الناس اللي بيشتغلوا في الكلام ده
ولسه اخذ في هذا. سبحان الله! ونسيت اقول لكم من ضمن التعديل الوزاري ان وزير العدل كمان من ضمن مميزات انه معلش الواحد كان يجب انه اكون مرتب الافكار شوية انما عشان باتكلم من الذاكرة وزير العدل اللي تم تعيينه ايضا
كان من ضمن الاشياء لانه عين وزيرا للعدل منتخب من القضاة ده رئيس نادي القضاة ازا كان في رئيس نادي قضاة هنا آآ له حيثية معينة في التعبير عن القضاة وزير العدل اللي انتخب النهاردة رئيس نادي قضاة
ومنتخب من زملائه وكان مختلف معهم من قبل الثورة مع المجموعة الحالية مش بسبب بقى دلوقتي لا اسلاميين ولا ثورة ولا غيره لا ده اختلف معهم من قبل الثورة وله وضع معين وله رغبة معينة
باجراء يعني يعني اصلاح للنظام القضائي في مصر فبالعكس انت اتيت بمن انتخبه القضاة وصاحب منهج وفي نفس الوقت مختلف الكلام ده كله مسائل الحياة توضع في الاعتبار الحقيقة. ما هو انا لازم اشوف يا جماعة
وزي ما بقول لك الكلام ده كله كان يصح الا يقال كل هذا الكلام اضف الى هزا بقى انه الوزير اللي اتعين اللي هو زي ما باقول لكم آآ اتعينوا امبارح ولا اول امبارح ده وزيرا للشئون للشئون القانونية
المجالس النيابية ده ماسك وزارة ما لهاش سلطة ده معنى يعني انت انت ايه ده انت شلته من القضاء في كتب الدستورية واخليت مكانه بحيس تعين واحد تاني وحصل كزا
ومسكته ايه ولا حاجة مسكت وزير وزارة ما لهاش قرارات وزارة الشؤون القانونية والريس لسه عامل هيئة استشارية في رئاسة الجمهورية ازاي ووزارة العدل فيها هيئة تشريع مسكتوا وزير مجالس نيابية يعني مسألة
مجالس نيابية يعني يتكلم مع البرلمان يحضر الجلسة ويتكلم والبرلمان كله ما هو غالبيته اسلاميين حزب النور وحزب الحرية والعدالة سلفيين واخوان يعني انت عينته يروح يكلمك في البرلمان شيء الحقيقة يعني انا انت مش عايزني الاحز كل ده
ايوة ماشي انا عارف مدايق لنفسي ومتضايق لاخواني ومتضايق لكن ايضا في منهج في شيء سابق يثير الغضب والقلق وانا لسه ضده واللياقة تقتضي عدمه. والذوق الرفيع غير كده والمبادئ غير كده وانا لو
تيشرت اقول لأ وكل حاجة انما انا بحكي لك اشياء واهي واضحة. مش محتاجة مش ده بالعكس ده بيقوله النهاردة في تحليل لسه ما رجعتش للنص ان كمان طول ما ما فيش رئيس لهيئة المفوضين في المحكمة الدستورية
تفضل القضايا معطلة او المحكمة معطلة وما تعرفش تفصل في قضية كزا او كزا او كزا ان ما فيش رئيس هيئة مستشارين. آآ ازا صح هذا الكلام ده هم اللي بيقولوا النهارده الكلام ده في كل وسائل الاعلام. يعني كمان اتعطل شغل المحكمة الدستورية كله بهذه الصورة لحد ما ربنا يفرجها بقى
ويجي ازا صح ما يقولون انا لم اراجع النص بعد آآ فيعني يعني اقول لك ايه بقى اقول لك يعني يعني تفتكر اقول ايه انت مش انت مش معي على انك بتعبد شخص ولا على انك بتؤمن بشخص ولا على انك
انت انت عارف انت لكن انا اهو قلت لكم امبارح ان فيها اشياء وضحكت لها واستشعرت ان فيها يعني مهارة وانه وانه وان اديني حكت لك وزير الاستثمار ووزير التعاون الدولي ووزير العدل ووزير التخطيط وزير البترول وزير
حتى الوزير ده حتى الوضع المحكمة الدستورية حتى حتى كفاية ولا ايه؟ مش تبين لكم كده ان في اشياء تبين لكم ان انا يعني ان ما فيش ولا غرف مقفولة ولا غرف مفتوحة
ولا لسة ؟ تبين لكم ان فيه معاني بنقطع بها شوط لقدام ولا ما تبينش ؟ تبين ولا لأ تبين ان هذا الكلام مش ان انا سكت عنه لانه يعني دول لم يجرموا وعملوا صح ولا حاجة وانما انني اثرت المصلحة المصالح
الشرعية فيما يكون من من من اخلاء الطريق من المعوقات نحو الرشد والنجاح وفضلته على نوازع النفس فضلت الا اتحدث رفعة لمكارم الاخلاق. وحتى لا توجد شبهة الغرض ولا ترى
ارجو على كل حال يعني انه انا احاول ان اصدق اخواني انه اذا كنت واحنا اتعطلنا النهاردة انا والله كان عندي اليوم كلام انا لا اعرف ازا كان يصبر للاسبوع الجاي ولا لأ
لكن انا حبيت اترفق بالقلوب واترفق بالناس اللي ممكن يظنوا انهم يصابون في شيء كانوا يعني يعولون على تجرد او على اتزان او على رشد ويعني والصفح مبذول لكل يعني من كتب لا لا مشكلة ابدا
انما انا اليوم عندما اجد انه مدينة الانتاج الاعلامي صارت في في يد يرجى رشادها بكل قنواتها الفضائية وان المحكمة الدستورية يمكن ان يدخل اليها من يرجى رشاده وان عدم الضغط على الفقراء في مصر
واسأل الله بس ان يرشده احسن ده انما انا لا زلت ضد المنهج ده ما انا قلت لكم الكلام ده مرة واتنين وتلاتة واربعة وعشرة. لسة انا مش موافق لسه هذا الكلام ضد رأيي. ولما الاقي ان العدد بيزداد
ولما الاقي ان المشروعات الجوهرية لمصر متعلقة بالزراعة بتتجه اتجاه معين اعرفه وزي ما قلت لكم في اشياء لا استطيع ان اقولها والا يبقى خائن ابقى استدرجت ومش عرفتها عشان واحد قالها لي
مسألة اللي اللي يبقى عنده ثقافة مثلا مثلا يعني في سياسة زراعية او في سياسة استثمارية وفي لما بيقرأ بيشوف الكلام ده انما بقى تعالوا بصراحة تعالوا نتعلم حاجة من الرسول عليه الصلاة والسلام
تعالوا يمكن يعني يعني ندرك شيء من عند رسول الله صلى الله عليه وسلم الرسول صلى الله عليه وسلم مين كان قائد القائد العسكري بتاع الجيش اللي بيحاربو جيش الكفار جيش قريش كان ابو سفيان
ابو سفيان اللي بيحارب الرسول عليه الصلاة والسلام راح يزور راح المدينة عند الرسول فدخل بيت صلى الله عليه وسلم فدخل بيت الرسول. مين اللي في بيت الرسول؟ بنت ابو سفيان لانه كان متجوز بنت ابو سفيان
ياك فابو سفيان قائد جيش الشرك دخل بيت قائد جيش الايمان عند بنته اللي هي مرات قائد جيش الايمان اللي هي بنت ابو سفيان مرات الرسول عليه الصلاة والسلام والرسول عليه الصلاة والسلام قال لها اكرميه
ده ده اللي محاربني ده اللي مبهدل الدنيا هو ومراته كانت. مراته اللي خربت الدنيا دي ولما راح مكة وهو لسه كافر ابو سفيان قال لهم من دخل دار ابي سفيان فهو كافر
فهو امن استغفر الله العظيم من دخل دار ابي سفيان فهو عارف بقى لو فيه انترنت دلوقتي قالوا كتبوا له الاربعين خمسين الف كومنت ولا رسالة ولا الحاجات اللي الاخوة بيقولوها دي
يقولوا له ازاي مش ده اللي زور الانتخابات الرئاسية وعمل مؤامرة وطلع غلط واتقال لو لو ما خرجش بالجنسية يخرج بالجوامع ازاي ازاي انتقل دار ابو سفيان فهو امن بتكرمه بعد كل اللي عمله فيك
واللي حارب الرسول عليه الصلاة والسلام كان عكرمة ابن ابو جهل ابو جهل حارب الرسول لغاية ما اتقتل ابو جهل كمل المسيرة بعده ابنه عكرمة وفضل يحارب ومع زلك الرسول عليه الصلاة والسلام بعت له عمته عمة الرسول المعروفة
كدليل على ان هو بيأمنه. قال له وهو كافر والوزير ده مش كافر الوزير ده مش كافر ولا نعرف عنه شيئا يجعلنا نقول عنه اي شيء من الناحية دي الناحية العقائدية يعني. لما ده كان كافر ابو سفيان
صفوان ابن امية ابن خلف. امية ابن خلف رأس الكفر مات وابنه كمل العداوة بعده صفوان ابن امية ومع زلك الرسول عليه الصلاة والسلام وصفوان لسه كافر وكم شتموا الرسول واذوه ونددوا به
ومع زلك صفوان ابن امية لما واقف كده فلقى جمال ابل تملأ واديا بين جبلين لاول مرة في حياته يشوف هزا العدد الضخم من الجمال وانتم انتم عارفين العرب المد رأس مالهم المادة بتاعتهم كانت الجمال مش هو اللي عارفه ان الجمل الدية مائة ناقة مش عارف ايه عشر ناقة خمس نوق
وبتدفع الجمل ده هو الثروة فشاف اجنس عربيات مرسيدس فيها عشر تلاف عربية شاف وادي بين جبلين مليان ابل فشهقا ياه عمري ما شفت ده فالرسول عليه الصلاة والسلام قال له وصفوان لسه كافر وابن كافر ومحارب وابن محارب
والوزير اللي بنتكلم عنه مش كافر مع زلك قال له عجباك يا صفوان اتعجبك؟ فقال هو من هذا الذي لا يعجبه هذا فقال له اربع حروف. قال له اربع حروف. قال له هي لك
بوسطها هي لك هي لك واخذ كل هذه الجمال بتدي له مكافأة على انه كافر على انه حاربك لكن هذا ما نعلمه على المنبر او نتعلمه ممن يصعد المنبر ولما نيجي في التطبيق مش عارفين نوصل
احنا نقدر نقف عند ما فات فعلا نقدر بمنتهى البساطة نقف عند اللي فات لكن عندنا مصالح شرعية عرفتم بقى يا اخواني التعديل فيه ايه عرفتوا ايه اللي اصبح في سلطة مين ما كانش في سلطة مين عرفتوا ايه الحكاية
عرفتوا ايه القرارات اللي ممكن تتخذ دلوقتي هو ده اللي انا ذكرته امبارح في يمكن ما اعرفش قد ايه كم ثانية. ما اعرفش دقيقة ولا دقيقتين لما قلت لكم ان هي فيها ملامح وفيها كذا وما كنت احب ان اقول
انما ها قد قلت لكم بعض وليس كل ما ما يمكن ان ان ان يثار على هذا الكلام يعني لعل لعل هذا الكلام يعني بس نتعلم ان نثق شيئا ما
في في قابل الايام ان شاء الله بما يمكن ان يكون. ايها الاخوة طبعا احنا اتعطلنا ويعني اليوم النهارده اخذناه في شيء كهذا تجاوبا مع وغفر الله لي ولاخواني وانا والله لا اشعر باي غضاضة بل احبهم في الله
يعني هؤلاء الذي بس يعني عايز اقول لكم يعني يعني للدرجة دي انه لا الرسالة ولا ولا المخاطر ولا ناس شايلين اكفهم على آآ وارواحهم على اكفهم ولا ولا ان احنا في وسط البحر ولا حاجة للدرجة دي للدرجة دي يعني على كل حال
نسأل الله عز وجل اه وخصوصا الاخوة اللي ياخدوا من الكلام ده مؤشر على انه ما دام ما بهدلناش فلان يبقى فلان الزاهر ما كانش غلط يا سلام ايه المنطق ده؟ ايه الاستدلال العظيم ده
على كل حال انا يعني احبكم في الله واشعر بان الصفح والحب والسعة تعمر القلب وعلى كل حال قال اوضحت لكم بقدر ما اشعر انه ليس خيانة لله. لاني ممكن استدرج اكتر عايز
ابهر الناس بالمنطق فاقول بعض الاشياء مما يصح الا تقال اسمحوا لي فقط قبل ان اختم هذا اللقاء على اه قصره وعلى اني تركت الموضوع الذي كنت احب ان اتكلم الى حضراتكم فيه
وعلى فكرة انا لغاية الساعة ستة مساء يعني لم اكن انوي اطلاقا ان او كنت انوي الا اعلق مطلقا وبعدين الساعة ستة واحد آآ يعني اتصل بي طبعا الرسائل طول اليوم لكن واحد اتصل بي وقال لي الكلام قلت له طيب خلاص هاذكر هاعلق كده طرف
وبعدين لما جيت هنا اجتمعوا علي اخواني هنا الحقيقة واطلعوني على الصورة الفزيعة اللي موجودة عند الناس وانا مش عارف ازا كان الكلام ده نفسه مقنع ولا لأ الحقيقة بس هذا ما عندي
هو ده اللي عندي انا ما مش علشان اخاف من حد اقوم يعني آآ اهو انا قلت لكم اللي عندي كله. يعني انا ارى انه اذا تقدمت الامور خطوة للامام
وخصوصا ان خصومنا تبع اليهود وخصومنا تبع الامريكان موجودين وخصومنا تبع الفصائل اللي كذا يعني مليون خصم وخصم عايزين يفسدوا المسائل فاحنا يعني آآ احنا لما الاقي ان الامور بيحدث امل انه يعني حياة للامل
يصح ان انا اقول ايوة ده فيه نقاط للامل وانا قلت لكم على كل حال جزء منها انا مش عارف ازا كان واضح ولا لأ على كل حال ليا بس التعقيبات سريعة على بعض النقاط
اولا تعقيبا على اللي قلته امبارح النهاردة القوات المصرية العسكرية راحت لتاني لتالت مرة في فترة زمنية قصيرة مع انه ده ما كانش بيحصل قبل كده ابدا قبل الثورة ذهبت الى تبوك في السعودية
عشان تعمل مناورات لتالت مرة ولسلاح جديد بين شرق البحر الاحمر وغربه علشان حماية الممر الملاحي للبحر الاحمر وانا قلت لكم امبارح الممر الملاحي ده بيستخدم في ايه راحت تبوك
المرة دي مش القوات البحرية زي ما حصل في المرة اللي من شهرين وذكرتها. كنت زكرت لكم ساعتها المناورات العسكرية البحرية اللي حصلت بين مصر مصر والسعودية للتأمين البحري عن طريق الاسطول البحري. النهاردة بقى
قوات المشاة طب قوات المشاة مالها؟ ده ده هنا ده ضفة وده ضفة لكن ذهبوا اليوم لتالت مرة وانا مبسوط من كده ده شيء عزيم انه الجيش المصري والجيش السعودي يعملوا مناورات
مع بعض بس انا عايزكم تربطوا ان المناورات الخاصة اللي هي ما حصلتش قبل الثورة وهي تلات مرات في فترة بسيطة وكان بيحصل قبل الثورة لما حبوا بس يعني مش عايز بقى ادخل لانه الكلام ده محتاج شرح وانا كنت ناوي اشرحه آآ بالتفصيل وكنت خليت الاخوة يجهزوا لنا الخرايط
علشان نستخدم الخرايط في ان احنا نشاور ونقول ايه اللي ناقص وايه كده انما اهو النهاردة اقروا الجرايد بتاعة اقروا النت النهاردة واقروا جرايد بكرة هتلاقوا ان القوات المصرية قوات المشاة ذهبت الى تبوك في السعودية
تالت مرة لتالت مرة علشان تجري هذه المناورات عشان تعرفوا ما ذكرته لكم والناس حاسة ان ده الاخوة كويسين والناس حلوة وما فيش مخاطر يعني خلينا كما آآ نحب فضلا عن ان وزير الدفاع النهاردة موجود ايضا في تركيا
يعني هشام قنديل والوزيرين الجداد دول رايحين عشان الناحية الاقتصادية وهو موجود عشان الناحية العسكرية الخاصة بسوريا اللي حصلت الغارة امبارح طبعا انا كنت احب ان يبقى في وقت لافصل العلاقة بين الغارة والزيارة والمناورات انما على كل حال آآ ان شاء الله آآ الله اعلم
من دلوقتي الاسبوع الجاي هيبقى فيه خصوصا الاسبوع ده فيه حكم المحكمة الدستورية في يوم اتناشر مايو آآ في يوم اتناشر مايو مش عارف ده هيكون يوم سبت يمكن ولا حاجة ولا الحد في مسألة مجلس الشورى
آآ على كل حال لعلنا الاسبوع الجاي يبقى لسه فاضل شيء. الحاجة التانية في الحقيقة واحدة كتبت النهاردة او امبارح مقال عني. طبعا المقالات اللي بتهاجم ماريا كل حاجة. بس انا
يعني عايز اقول لكم حاجة انا لما حد اتناول شيء وحد يهاجمني بتبسط جدا ازا كان هيهاجم اللي انا قلته انما هو بيألف من عنده عشان يعرف يهاجم فكاتبة واحدة من اللي بتقول انه انه فلان الفلاني انا يعني
بيقول على على عن المؤسسات الازهر والجيش والشرطة وكانهم اعداء الشعب. انا قلت كده حد جاوب انا قلت انا افدي كل واحد في هذه المؤسسات بروحي وبعنقي وبدمي ولي الشرف
ودي مؤسسات وطنية كل الذي قلته ان وضع نزام لاصلاح المؤسسات ليس نقيض احترامها وانه مش تمن احترام المؤسسة انك ما تصلحهاش بس اكتر من كده الكلام ده ما يتهاجمش فراحوا مؤلفين هم كلام عشان يعرفوا يهاجموا. انما وهيفضلوا زي ما قلت لكم تدليس ونصب وانحراف لم يقل احد
دون هذا. كل اللي انا قلته ان وضع نظام للمؤسسة وضع نظام للمؤسسة مش معناه انك ضدها ومش التمن وانا مش هخلي زي ما قلت لكم في الكلام عن تعيين الراجل آآ حاتم باجاتو دهوت
زي ما قلت لكم هذا الكلام مش هخلي مكارم الاخلاق هي الذبيحة اللي ادبحها قربانا علشان آآ يعني الارضاء العام لازم الشيء اللي فيه شبهة نترفع عنه. ازا كنا في احداث العباسية ما رضيناش
احنا اللي نحرك الاحداث لان بقت في شبهة الناحية الشخصية والناس قالوا كل الاخرين سابوهم وهم بس عشان مصلحتهم الشخصية فاحنا لازم نضع في نصب اعيننا برضو مسل هزه المقالات اصلاح اي يعني لما احب اقول اصلاح الازهر ده مش عداء للازهر
اصلاح الجيش مش عداء للجيش راح النيابة مش عداء للنيابة راحوا الشرطة مش عداء للشرطة اصلاح القضاء مش اصلاح اصلاح الصحة مش عداء للصحة. وهكزا لازم تبقى ثقافتنا كده وضع
نظام سليم قررتوا كتير لكن اول مقال فوجئت انه لان هذه فيها اعداء للشعب وجزء من نظام مبارك يا اخوانا بنقول ايوة كل هذه الاماكن تسلل الفساد اليها وتوغل فيها وكثر فنريد ان نصلحها ان ننظفها. انا بجيب بنت في البيت
الكريمة الطيبة اللي بتساعد في البيت واقول لها يا بنتي الاوضة من فضلك اعملي الشيء الفلاني لانها مش يبقى انا باذم بيتي ولا باعيده نظيفا طاهرا ابني بيرجع من التمرين ولا من النادي اما ان يكون آآ مزبوط عمل في النادي آآ ووضى بنفسه واما اني اقول له لأ ما تجيش كده
هذا اصلاح وليس النقطة التالتة فيما يتعلق بما يشاع لانه الحقيقة ما اعرفش ليه الرسالة دي بتجي لي انا اللي هي حكاية اه القضية اللي بيشيروها حكاية هروب الدكتور مرسي من السجن. والله العزيم
عيب على الثوريين وعار عليهم عار عليهم وان شاء الله بازن الله هاجمع اللي كل اللي كتبه في هذا الكلام عار عليهم عشان يفضل لاصق بتاريخهم طول العمر انت بتتكلم عن واحد او عن ناس اتقبض عليهم من وسط الثورة. من وسط الثورة ده راحوا مش خمسة وعشرين يناير سبعة وعشرين يناير
امتدت الايدي الى الثوار وقبضت على هذه المجموعة قبل جمعة الغضب لانه كان معروف ان هيكون لها تأثير اتاخدوا مخصوص يعني في في اطار النزاع على الثورة في اطار ان دول ثوار ودول ضد الثوار
واتحطوا في السجن لما يقدر يفلت من حسني وبركة ونظامه حتى لو كده حتى لو هو اللي عمل كده تقول له تحاسبه يبقى انت مش ما كنتش مع الثورة. ده انت كنت مع اللي بيقبضوا على الثورة
لان ده كان مقبوض عليه في الثورة وعايز اقول لكم حاجة في الاخ اللطيف ده الشاب اللي هو اللي هو وائل غنيم وائل غنيم لما قبض عليه من وسط الثورة
وهو من الاشخاص اللي قاموا بها او اللي دعوا اليها او اللي نزلوا على النت عنها الدنيا اتقلبت وخلوهم يطلعوا وائل غنيم من السجن ويروح امين عام الحزب الوطني الديموقراطي
الحزب الوطني عارفينه بتاع حسني مبارك وبتاع احمد عز وبتاع كمال الشاذلي وبتاع صفوت الشريف وبتاع هو الذي يصحبه ياخده كده معه ويوصله لغاية بيته وتيجي التليفزيونات تبروز هذا الكلام. طب ده سجن وده سجن
تحول هذا السجين ان هو سجنه كان جريمة النظام. وده لما يتسجن تقول له ازاي تخرج تبقى انت ثائر ولا نصاب ولزلك القانون اللي طلع بتاع اعفاء ده يشمل افرض حتى ثبت عليهم الكلام ده
مش في قانون صدر باعفاء بالعفو عن مش عن العقوبة حتى ازن الغاء انها مش جريمة او العفو عن العقوبة ايوة لكل من ارتكب في الوقت من الوقت الفلاني للوقت الفلاني بقصد نصرة الثورة
طيب دول قبض عليهم في الثورة وخرجوا يوم جمعة الغضب حصل جمعة الغضب خرجوا يوم السبت اللي بعدها. هذا يشملهم العفو مش مش هشملهم العفو بعد ما يتحكم عليهم ده ممنوع يتحكم عليه. يعني حتى لو كده ممنوع يتحكم عليه قانونا بس الجهلة ما بيتكلموش وخلي حد من اساطير القانون يطلع
هيقول الكلام ده مش صحيح. خليه يطلع يقول عشان عايز اسجل انا عايز اسجل عايزين نسجل الكلام ده فبالتالي اللي بيقول لي الكلام ده بتقوله لي انا ليه انما لا شك انها عيبة كبيرة في حق الجماعة الثوريين. واديكم شفتم
الاخ اسمه ايه المخرج خالد يوسف الذي اعترف هو ادي الثورة وبتوع الثورة حمدين صباحي ثورة وخالد يوسف ثورة وفلان ثورة ومصطفى بكري ثورة كل ثورة راحوا سابوا راح قعد مع احمد شفيق
قعد معه بقى نموزج الثورة اللي كان بيهتف ضد احمد قاعد مع نموذج الفلول. اه بس قلت له كزا اصل لقيت ما يصحش واسلم عليه سلم عليه وما يصحش ايه رايح له في غرفته في فندقه في دولته البعيدة عن مصر. يعني رحت لمصر الامارات ودخلت الفندق وطلعت فوق
الاوضة بتاعته وسلمت عليه وقعدت معه واتكلمت معه حوالين الله اعلم بقى ما حدش سمعك ادي ادي وده يبقى كده وفي المقابل السوريين يتكلموا عن انه اللي قبض عليه حسني مبارك في وسط الثورة
في وسط الثورة ازاي يجرؤ ان هو ما يخضعش لنظام حسني مبارك. دول الثوريين سيظل التاريخ يسجل العار والخزي وما الى ذلك على هؤلاء جميعا. ايها الاخوة كلمة اخيرة الى الاسلاميين
انتم اللي عملتوا فينا كده منهجكم هذا حتى في سياسة الحكم حتى في سياسة الحكم حتى في التعامل مع القوى العالمية والداخلية حتى في التعامل مع القوى اللي بتزعم انها ثورية ولا المؤسسات انتم اللي عملتوا فينا كده
وانتم مستمرين في هذا ولن تكون هناك لن يكون هناك حل الا اذا ربنا سبحانه وتعالى هداكم وهدانا وقدرتوا تعرفوا ان في حاجة اسمها موازين القوة اللي لو ما تراعيهاش لازم هتيجي عليك
فاتقوا الله عز وجل انتم تبددون موازين القوة تبددونها على وهم على وهم انك بتحاول تعمل اصلاح اقتصادي وسياسي وتقدر تكسب. والتاني شايف كده. زمن انت وهو في مسابقة هو عارف انك مين اللي هيوصل الاول هو مش عايزك توصل
وانت متصور انك هتعرف توصل فقاعد تدفع تهدر موازين القوة ارميها تهدرها وتحاول تحقق اصلاح اقتصادي وكلام زي كده لا اهم شيء ان تنظر في ميزان القوة علشان مش وانت بتعمل يتشال كل شيء
ولزلك حتى الذين هاجموا التعديل الوزاري وانا لا شك انني منهج الوزارة كله لا يعجبني بلا شك في هذا انما اتنين تلاتة من الزعماء السياسيين وهم بيهاجموه بيهاجموه ليه يقول لك علشان عايزين ما تبقاش لوحدك
قود الشركاء المتشاكسين دخل معك الناس اللي مش متنغمين معك. ده انت بتغرق المركب ايه فصيل واحد مش هيشيل هو احنا فصيل واحد هو لما يبقى فيه وزير هيخلي كل الشعب كله فصيل واحد انا في وظيفة
واشغل الناس انا رئيس شركة بس الشركة فيها الف واحد ده مش فصيل واحد. ده بيتولى ادارة فقط يجي حزب مسلا الوسط ولا النور ولا المصري القوية ولا الاحرار الدستوريين دول ولا اسمه ايه ولا الوفد ولا التجمع ولا اي حزب من الاحزاب
ويقعد يقول له لأ ده الكلام وحش عشان كزا لأ انما في الحقيقة هم الذين يعني اسأل الله سبحانه وتعالى ان احنا نفيق واسأل الله انه الاسبوع القادم اعرف اكلمكم وعايزكم تبعتوا بحرية جدا النهاردة ابعتوا كتير عشان انا عايز اسمع ازا هذا الكلام غير
مقنع واسأل الله لي ولكم الرشاد والسداد ايها الاخوة اصبحنا يعني آآ في اوقات الفضل رجب وشعبان ورمضان وآآ الاشهر الحرم واشهر الحج فاسأل الله سبحانه وتعالى انه نتعلم ان نتعامل مع طاعة الله عز وجل وان يصلح الله قلوبنا وان يفقهنا في ديننا
ذكر الله لكم وحياكم الله والسلام عليكم ورحمة الله وبركاته